wannaphong/clean_thaiwikipedia huggingface dataset:
# วอลเลย์บอลหญิงไทยแลนด์ลีก 2014-15
วอลเลย์บอลหญิงไทยแลนด์ลีก 2014-15 หรือ วอลเลย์บอลหญิงไทยแลนด์ลีก ครั้งที่ 10 โดยครั้งนี้จัดขึ้นเป็นครั้งที่ 10

ทีมที่เข้าร่วมแข่งขัน
 อยุธยา เอ.ที.ซี.ซี.
 ไอเดีย ขอนแก่น
 ทรีบรอดแบนด์ นครนนท์
 นครราชสีมา วีซี
 ศรีสะเกษ วีซี
 บางกอกกล๊าส วีซี
 สุพรีม ชลบุรี วีซี
 กรุงเทพมหานคร วีซี

ตารางคะแนน

|}

ตารางการแข่งขัน
เลกแรก
 สัปดาห์ที่ 1 

|}

 สัปดาห์ที่  2

|}

 สัปดาห์ที่  3

|}

 สัปดาห์ที่  4

|}

 สัปดาห์ที่  5

|}

 สัปดาห์ที่  6

|}

 สัปดาห์ที่  7

|}

 สัปดาห์ที่  8

|}

 สัปดาห์ที่  9

|}

เลกสอง
 สัปดาห์ที่  10

|}

 สัปดาห์ที่  11

|}

 สัปดาห์ที่  12

|}

 สัปดาห์ที่  13

|}

 สัปดาห์ที่  14

|}

 สัปดาห์ที่  15

|}

 สัปดาห์ที่  16

|}

 สัปดาห์ที่  17

|}

 สัปดาห์ที่  18

|}

อันดับการแข่งขัน

อันดับทีม บางกอกกล๊าส วีซี อยุธยา เอ.ที.ซี.ซี. ไอเดีย ขอนแก่น 4ทรีบรอดแบนด์ นครนนท์ 5นครราชสีมา วีซี 6สุพรีม ชลบุรี วีซี 7ศรีสะเกษ วีซี 8กรุงเทพมหานคร วีซี

 ผ่านเข้าร่วมการแข่งขัน ชิงแชมป์สโมสรเอเชีย 2015 และ ไทยเดนมาร์คซูเปอร์ลีก 2015 ผ่านเข้าร่วมการแข่งขัน ไทยเดนมาร์คซูเปอร์ลีก 2015 หมดสิทธิ์เข้าแข่งขันใน ดิวิชัน 1 ต้องไปเล่นในวอลเลย์บอลดิวิชัน 2

 วอลเลย์บอลหญิงไทยแลนด์ลีก 2014–15 บางกอกกล๊าส วีซี   สมัยที่ 1
รายชื่อผู้เล่น มลิวรรณ ปราบณรงค์, โสภิต จวบลอย, สุทัตตา เชื้อวู้หลิม, วิรวรรณ สัตยานุชิต, ปลื้มจิตร์ ถินขาว 10px, วราพรรณ โมธรรม, ปนัดดา ทาสาลี, ศิริพักตร์ โง่คนสูงเนิน, จรัสพร บรรดาศักดิ์, จุฑารัตน์ มูลตรีพิลา, พรพรรณ เกิดปราชญ์, คารีน่า เคร้าเซอ, วิฑิตา บาลี, รัศมี สุพะมูล, ฑิฆัมพร ช้างเขียว, วนิดา โคตรเรือง, ตรีรักษ์ กิดหนาม, เหงียน ถิ หง็อก ฮวาโค้ชกิตติพงศ์ พรชาติยิ่งชีพ

รางวัล
รางวัล ผู้ชนะ สโมสรผู้เล่นทรงคุณค่า   ปลื้มจิตร์ ถินขาว  บางกอกกล๊าส วีซีตัวตบหัวเสายอดเยี่ยม   อัจฉราพร คงยศ  สุพรีม ชลบุรี วีซี วิลาวัณย์ อภิญญาพงศ์  นครราชสีมา วีซีตัวตบตรงข้ามหัวเสายอดเยี่ยม   เอ็มอร พานุสิทธิ์  ไอเดีย ขอนแก่นตัวบล็อกยอดเยี่ยม   รัตนาภรณ์ สนวนรัมย์  กรุงเทพมหานคร วีซี ปลื้มจิตร์ ถินขาว  บางกอกกล๊าส วีซีเซ็ตยอดเยี่ยม  ฑิชาญา บุญเลิศ  ทรีบรอดแบนด์ นครนนท์ตัวรับอิสระยอดเยี่ยม   วรรณา บัวแก้ว  ไอเดีย ขอนแก่น

แหล่งข้อมูลอื่น
 เว็บไซต์อย่างเป็นทางการ
 เว็บไซต์สถิติวอลเลย์บอลไทยแลนด์ลีกส์
# อาหารอเมริกัน
อาหารอเมริกัน  โดยรวมแล้วกล่าวถึงอาหารหลากหลายชนิดที่บริโภคในสหรัฐอเมริกาหรืออาหารที่มีแหล่งกำเนิดมาจากสหรัฐอเมริกา เป็นอาหารที่ได้รับอิทธิพลจากทั่วโลก แต่โดยมากได้รับอิทธิพลสูงสุดจากอาหารของชาวยุโรปตั้งแต่ที่ชาวยุโรปได้อพยพเข้ามาตั้งรากฐานในทวีปอเมริกาในศตวรรษที่ 17 มีการผสมผสานกับอาหารของชาวพื้นเมืองอเมริกันซึ่งเป็นอาหารของผู้ที่อยู่อาศัยมาก่อน และมีส่วนประกอบด้วยเนื้อสัตว์หรือพืชผักที่หาได้ในเฉพาะในทวีปอเมริกาเหนือ นอกเหนือจากนั้น ยังมีอิทธิพลจากอาหารแอฟริกาเข้ามาอีกด้วย ซึ่งนำเข้ามาในสหรัฐอเมริกาโดยทาสชาวแอฟริกา ในสมัยปัจจุบัน อาหารอเมริกันได้รับอิทธิพลจากประเทศเพื่อนบ้านเช่นอาหารจากประเทศเม็กซิโก และจากประเทศอื่น ๆ ทั่วโลก เนื่องจากการอพยพเข้าไปอยู่ของผู้คนจากหลากหลายประเทศเป็นจำนวนมาก

ตัวอย่างอาหารอเมริกันที่มีชื่อเสียงมากที่สุด เช่น ไก่ทอด พิซซาหน้าเปปเปอโรนี ชีสเบอร์เกอร์ เทเทอร์ทอตส์ กริลล์ชีส มีตโลฟ สมอร์ (s'more) คอร์นดอก พายแอปเปิล มักกะโรนีอบชีส ชีลีกอนการ์เน บัฟฟาโลวิงส์ ชีสเค้กแบบนิวยอร์ก บิสกิตกับเกรวีSmith, A. (2007). The Oxford companion to American food and drink.
# พายแอปเปิล
พายแอปเปิล  เป็นพายผลไม้ซึ่งมีส่วนผสมหลักเป็นแอปเปิล รับประทานเป็นของหวาน บางครั้งอาจโรยหน้าด้วยวิปครีมหรือไอศกรีม หรืออาจรับประทานกับคัสตาร์ดหรือเชดดาร์ชีส มีเพสตรีปิดทั้งข้างล่างและข้างบน ซึ่งเพสตรีตรงข้างบนมีลักษณะเป็นเส้นแบนยาว ซึ่งวางไขว้กันเหมือนเป็นลายถักตะกร้า 

พายแอปเปิลเป็นของหวานที่นิยมรับประทานในประเทศตะวันตกหลายประเทศ เช่น สหรัฐอเมริกา สหราชอาณาจักร เยอรมนี เนเธอร์แลนด์ สวีเดน เป็นต้น พายแอปเปิลถือว่าเป็นสัญลักษณ์ของสหรัฐอย่างไม่เป็นทางการ และถือเป็นหนึ่งในอาหารทานเล่นซิกเนเจอร์

 ส่วนผสม 
แอปเปิลในพายแอปเปิลต้องนำหั่นเป็นชิ้น ๆ และส่วนมากมักปอกเปลือกออกก่อน ชนิดของแอปเปิลที่นิยมใช้ในพายแอปเปิลมักมีลักษณะกรอบและค่อนข้างเปรี้ยว ได้แก่ แอปเปิลพันธุ์แบรมลีย์ เอ็มไพร์ นอร์เดิร์นสปาย หรือแกรนนีสมิธ ซึ่งเป็นพันธุ์ที่รับประทานอย่างสด ๆ หรือรับประทานเป็นส่วนผสมของอาหารจานอื่นก็ได้ แอปเปิลที่ใช้อาจเป็นแอปเปิลสด แอปเปิลกระป๋อง หรือแอปเปิลตากแห้งที่นำมาแช่น้ำไว้ก็ได้ โดยแอปเปิลตากแห้งมักจะนิยมใช้แทนแอปเปิลสดในฤดูกาลที่แอปเปิลมีน้อย 

พายแอปเปิลอาลาโมด (a la Mode) ในสหรัฐอเมริกา คือพายแอปเปิลที่รับประทานกับไอศกรีม บางครั้งอาจมีชีสเชดดาร์หนึ่งชิ้นเล็ก ๆ วางอยู่ข้าง ๆ หรือข้างบนพายแอปเปิลที่ตัดออกมาเป็นชิ้นแล้วก็ได้เช่นกัน
# ฮอตดอก
ฮอตดอก  เป็นไส้กรอกนึ่งหรือย่างซึ่งวางในขนมปังที่ผ่ากลางแนวยาว โดยรับประทานในรูปแบบคล้ายแซนด์วิช ชื่อของฮอตดอกอาจทำให้บางบุคคลคิดว่ามีเนื้อสุนัขเป็นส่วนประกอบหลัก แต่เนื้อสัตว์ที่นิยมใช้ทำฮอตดอกคือเนื้อวัว, หมู หรือ ไก่ หรืออาจเป็นเนื้อสัตว์สามหรือสองชนิดนี้ผสมรวมกันก็ได้ เครื่องปรุงที่นิยมรับประทานข้างเคียงได้แก่ มัสตาร์ด, ซอสมะเขือเทศ, หอมใหญ่, มายองเนส, แตงกวาดอง, เนยแข็ง, ชิลิกอนการ์เน และเซาเออร์เคราท์

โดยทั่วไปมักเชื่อว่าฮอตดอกมีแหล่งกำเนิดจากชาวเยอรมันที่อพยพไปอาศัยอยู่ในสหรัฐอเมริกา จนทำให้เป็นอาหารข้างถนนที่มีความนิยมสูงในสหรัฐอเมริกา โดยถือว่าเป็นอาหารอเมริกันได้เลยทีเดียว ในสหรัฐอเมริกา ฮอตดอกส่วนใหญ่มักมีจำหน่ายตามรถขายอาหารเคลื่อนที่ซึ่งมักอยู่ใกล้บริเวณสนามเบสบอล จนทำให้เป็นอาหารที่ชาวอเมริกันทุกคนนึกถึงเมื่อไปชมเบสบอล 

แต่ความจริงแล้ว ฮอตดอกถือกำเนิดมานานกว่า 3,500 ปีแล้วในยุคบาบิโลเนีย มีลักษณะเป็นเนื้อหมักเครื่องเทศ ยัดไว้ในไส้สัตว์ ชาวโรมันเรียกอาหารประเภทนี้ว่า "Salsus" และเป็นที่ของคำว่า "Sausage" หรือไส้กรอกในภาษาอังกฤษ ในยุคกลาง เมืองต่าง ๆ ของทวีปยุโรปได้พัฒนาสูตร รสชาติ และรูปร่างของไส้กรอกของตนเอง และตั้งชื่อไส้กรอกตามชื่อเมืองที่เป็นถิ่นกำเนิด เช่น ไส้กรอกเวียนนา เป็นต้น

ที่มาของคำว่า "ฮอตดอก" ที่แปลว่า "หมาร้อน" มาจาก ในปี ค.ศ. 1906 นักวาดการ์ตูนชื่อ โทมัส ดอร์แกน ได้แรงบันดาลใจจากรูปร่างที่โค้งงอคล้ายสุนัขดัชชุนของไส้กรอก และจากเสียงพ่อค้า "เห่า" ตะโกนเรียกคนซื้อ กอร์ดอนจึงได้วาดรูปสุนัขดัชชุนราดด้วยมัสตาร์ดประกบด้วยขนมปัง และเขียนบรรยายใต้รูปว่า "ซื้อหมาร้อน ๆ" (Get your hot dogs!) เล่ากันว่าดอร์แกนไม่สามารถสะกดคำว่า ดัชชุนได้ถูกต้อง จึงใช้คำว่า "หมา" แทน ปรากฏว่าคำว่าฮอตดอกกลายเป็นคำที่ติดปากชาวอเมริกันทั่วไป จนเลิกเรียกไส้กรอกด้วยคำอื่น ๆ และยังทำให้ชาวโลกคิดว่าฮอตดอกเป็นอาหารที่ชาวอเมริกันคิดขึ้นมาอีกด้วย
# คอร์นดอก
คอร์นดอก  เป็นฮอตดอกที่เสียบไม้และเคลือบด้วยแป้งข้าวโพดคอร์นมีลแล้วนำไปทอดKraayenberg, R. (2014). Haute dogs recipes for delicious hot dogs, buns, and condiments. มีแหล่งกำเนิดจากสหรัฐอเมริกา โดยนิยมรับประทานเป็นอาหารจานด่วนหรืออาหารข้างถนน มักรับประทานเปล่า ๆ แต่บางครั้งอาจรับประทานกับมัสตาร์ดก็ได้

 ชื่อ 
คอร์นดอกในภาษาไทยเป็นคำทับศัพท์จากภาษาอังกฤษ "corn dog" ซึ่งแปลว่า "สุนัขข้าวโพด" โดยคำว่า "ดอก" (dog) นั้นย่อมาจาก "ฮอตดอก" อีกที ส่วน "คอร์น" (แปลว่า "ข้าวโพด") นั้น มาจากแป้งข้าวโพดคอร์นมีล ซึ่งเป็นส่วนผสมหลักของคอร์นดอก
 การนำบริโภค 
thumbnail|right|ข้างในของคอร์นดอก
คอร์นดอกมักนำบริโภคในรูปแบบอาหารข้างถนนหรืออาหารจานด่วน ผู้จำหน่ายมักจุ่มคอร์นดอกแล้วเสิร์ฟให้ผู้บริโภคทันทีเพื่อที่จะให้มีอุณหภูมิที่ยังร้อนอยู่ ในสหรัฐอเมริกาและประเทศแคนาดา มักมีคอร์นดอกสำเร็จรูปจำหน่ายตามซูเปอร์มาร์เก็ตในรูปแบบแช่แข็ง ซึ่งผู้ซื้อสามารถนำไปอุ่นแล้วรับประทานได้ คอร์นดอกแบบแช่แข็งบางชนิดสามารถนำไปทอด หรือ อบในเตาอบหรือในเตาอบไมโครเวฟก็ได้ มักรับประทานเปล่า ๆ แต่รับประทานกับเครื่องปรุงก็ได้ โดยมากมัสตาร์ดเป็นเครื่องปรุงที่มีความนิยมสูงสุด
# บัฟฟาโลวิงส์
บัฟฟาโลวิงส์  เป็นปีกไก่ทอดที่ไม่ชุบแป้งแล้วคลุกกับน้ำซอสที่มีรสชาติเปรี้ยวจากน้ำส้มสายชู เผ็ดจากพริกเคเยน และมีกลิ่นหอมจากเนย มักนำเสิร์ฟขณะร้อน โดยมากจะบริโภคกับก้านขึ้นฉ่ายหรือแคร์รอตหั่นเป็นแท่ง ๆ เล็ก ๆ เคียงข้างกับน้ำสลัดบลูชีสซึ่งเอาไว้จิ้ม

บัฟฟาโลวิงส์เป็นหนึ่งในอาหารอเมริกันที่มีชื่อเสียงไปทั่วโลก มีแหล่งกำเนิดมาจากเมืองบัฟฟาโล รัฐนิวยอร์ก 

 ชื่อ 
คำว่า "บัฟฟาโลวิงส์" ในภาษาไทยเป็นคำทับศัพท์มาจากภาษาอังกฤษ (buffalo wings) โดย "บัฟฟาโล" (Buffalo) เป็นชื่อของเมืองบัฟฟาโลในรัฐนิวยอร์กของสหรัฐอเมริกา ส่วน "วิงส์" (wings) หมายถึงปีกไก่

วิธีการทำ
ซอสบัฟฟาโลทำจากพริกเคเยนผสมกับเนยที่ละลายแล้ว โดยระดับความเผ็ดจะขึ้นอยู่กับความเผ็ดของพริก ปีกไก่โดยมากจะนำไปทอดในน้ำมันปริมาณมาก (หรือบางครั้งอาจนำไปย่างหรืออบแทนก็ได้) จนกว่าจะมีสีเหลืองออกสีน้ำตาล พอทอดเสร็จก็สะเด็ดน้ำมันออก แล้วจึงนำไปคลุกกับน้ำซอสVanderstigchel, A. C. (2003). Wings Across America: 150 Outrageously Delicious Chicken Wings Recipes. Citadel Press.Goff, L. (2014). The Chicken Wing Recipe Bible. Brain Food. ในสหรัฐอเมริกามักมีซอสบัฟฟาโลสำเร็จรูปวางจำหน่ายตามซูเปอร์มาร์เก็ต ซึ่งทำให้การทำบัฟฟาโลวิงส์สะดวกมากขึ้นต่อผู้บริโภค
# ชีสเบอร์เกอร์
ชีสเบอร์เกอร์  เป็นแฮมเบอร์เกอร์ซึ่งมีเนยแข็งวางอยู่บนเนื้อ ส่วนใหญ่จะนำเนยแข็งวางลงบนแผ่นเนื้อในระหว่างที่กำลังร้อนอยู่บนเตาย่าง เพื่อที่จะให้เนยแข็งละลายลงบนแผ่นเนื้อ ภายในตัวชีสเบอร์เกอร์มักมีส่วนผสมอื่น ๆ อีก เช่น ผักกาดหอม มะเขือเทศ หอมใหญ่ แตงกวาดอง มัสตาร์ด มายองเนส ซอสมะเขือเทศ และบางครั้งอาจใส่เบคอนด้วยSloan, B. (2004). Great Burgers: 50 Mouthwatering Recipes. Chronicle Books.

ชีสเบอร์เกอร์เป็นอาหารอเมริกันที่มีชื่อเสียงไปทั่วโลก เนื่องจากที่ว่าเป็นอาหารที่นิยมรับประทานตามร้านอาหารจานด่วนอเมริกันต่าง ๆ 

คำว่า "ชีสเบอร์เกอร์" เป็นคำทับศัพท์จากภาษาอังกฤษซึ่งแปลว่า "แฮมเบอร์เกอร์เนยแข็ง" โดยคำ "เบอร์เกอร์" (burger) เป็นคำที่ย่อมาจากคำว่า "แฮมเบอร์เกอร์" (hamburger) อีกทีGräfe, T. (2009). The Etymology of Derivational Suffixes in the English Language. GRIN Verlag.
 อ้างอิง
# กอร์ดอน แรมซีย์
กอร์ดอน เจมส์ แรมซีย์ จูเนียร์  เกิดเมื่อวันที่ 8 พฤศจิกายน ค.ศ. 1966 เป็นเชฟชาวบริติช เจ้าของร้านอาหาร ร้านอาหารของเขาเคยได้รับรางวัลดาวมิชลิน 15 ดาว ตอนนี้เหลือ 14 ดาว เรสเตอรองกอร์ดอนแรมซีย์ (Restaurant Gordon Ramsay) ร้านอาหารที่เป็นเหมือนลายเซ็นของเขาในย่านเชลซีของกรุงลอนดอน ได้รับดาวมิชลิน 15 ดาวตั้งแต่ปี ค.ศ. 2001 แรมซีย์เป็นที่รู้จักกันดีในฐานะพิธีกรที่เกี่ยวกับการแข่งขันทำอาหารเช่น เฮลส์คิตเชน (Hell's Kitchen) ของอังกฤษ เดอะเอฟเวิร์ด (The F Word) และ แรมซีส์คิตเชนไนต์แมส์ (Ramsay's Kitchen Nightmares) ตลอดจน เฮลส์คิตเชน ฉบับอเมริกัน คิตเชนไนต์แมส์ (Kitchen Nightmares) มาสเตอร์เชฟ (MasterChef) มาสเตอร์เชฟจูเนียร์ (MasterChef Junior) และ โฮเทลเฮลล์ (Hotel Hell)
# กีฬาเขตแห่งประเทศไทย ครั้งที่ 3
กีฬาเขตแห่งประเทศไทย ครั้งที่ 3 หรือ การแข่งขันกีฬาแห่งชาติ ครั้งที่ 3  เป็นการแข่งขันกีฬาหลายชนิดระดับประเทศของประเทศไทย การแข่งขันครั้งนี้จัดที่จังหวัดสงขลา ระหว่างวันที่ 24 – 30 พฤศจิกายน พ.ศ. 2512 มีนักกีฬาและเจ้าหน้าที่จากเขตต่างๆ ทั่วประเทศเข้าร่วมการแข่งขันประมาณ 1,800 คน มีการแข่งขันกีฬา 11 ชนิดกีฬา คือ กรีฑา แบดมินตัน บาสเกตบอล มวยสากลสมัครเล่น จักรยาน ฟุตบอล ลอนเทนนิส เซปักตะกร้อ ยิงปืน เทเบิลเทนนิส วอลเลย์บอล การจัดการแข่งขันกีฬาครั้งนี้ทำให้ประชาชนทางภาคใต้สนใจกีฬา และเข้าร่วมการแข่งขันมากเป็นประวัติการณ์ จนที่นั่งบนอัฒจันทร์ที่จัดสร้างไว้โดยรอบไม่พอเพียงกับจำนวนผู้เข้าชม นับว่าการจัดการแข่งขันครั้งนี้ได้ผลในการส่งเสริมกีฬา โดยเฉพาะในภาคใต้เป็นอย่างยิ่ง

 ชนิดกีฬาที่ใช้ในการแข่งขัน
# ประเสริฐ อินนุ้ย
ประเสริฐ อินนุ้ย หรือ โค้ชหรั่งกุ้งสายฟ้าเจรจาทีมชาติปานามาเรียบร้อย แต่ปัดเซ็นร่วมทีมสุราษฎร์จัดอีกจ่อซิวประตูแชมป์ซีเกมส์ ฝาแฝดร่วมซ้อมแล้ว เป็นกองหน้าฟุตซอลชาวไทย รวมถึงเป็นอดีตสมาชิกทีมฟุตซอลทีมชาติไทยพัทยาเล็งโค้ชหรั่งนั่งกุนซือคุมทัพลุยโต๊ะเล็กลีก : INN News โดยเป็นผู้เข้าแข่งขันฟุตซอลชิงแชมป์โลกให้แก่ประเทศไทยในฟุตซอลชิงแชมป์โลก 2004 และ 2008 รอบสุดท้ายกุ้งสายฟ้าตั้ง โค้ชหรั่ง คุมทัพสู้ศึกฟุตซอลลีก

 ประวัติ 
ประเสริฐ อินนุ้ย เคยเป็นนักฟุตบอลสังกัดสโมสรฟุตบอลราชนาวี และเป็นอดีตนักกีฬาฟุตซอลทีมชาติไทย ผู้เคยทำประตูให้แก่ทีมเมื่อครั้งที่พบกับฟุตซอลทีมชาติเช็ก ในการแข่งขันฟุตซอลชิงแชมป์โลก 2004ผลงานแข้งไทยในฟุตซอลโลก : ข่าวสดออนไลน์ และเป็นผู้สามารถยิงได้ถึง 4 ประตู เมื่อครั้งที่พบกับฟุตซอลทีมชาติอัฟกานิสถาน ในการแข่งขันฟุตซอลในเอเชียนอินดอร์เกมส์ 2007โต๊ะเล็กไทยโหดถล่มอัฟกานิสถาน 23-3 รวมถึงเมื่อครั้งที่ได้เป็นฝ่ายชนะฟุตซอลทีมชาติสหรัฐ ของการแข่งขันฟุตซอลชิงแชมป์โลก 2008ข้องใจ!!สื่อติง 10 ประตูงานจับสลากฟุตซอลโลกเด็ดไม่จริง

ด้านการเป็นผู้ฝึกสอน เขาเคยเป็นหัวหน้าผู้ฝึกสอนทีมฟุตซอลแบงค็อก เอฟซีแบงค็อกได้ 4 แข้งใหม่ โค้ชหรั่งเชื่อทดแทนนักเตะเก่าได้ฟุตซอลแบงค็อกคว้าตัว ชาคริต ดาวรุ่งจากราชนาวีเข้ารังแล้วภูมิภาคคึกคักรับฟุตซอลลีก นายหญิงสุราษฎร์เปิดแคมป์ ลำปางพร้อมทุกสถานการณ์ โดยเข้าทำหน้าที่เมื่อช่วงปี พ.ศ. 2554แบงค็อก เอฟซี ดึงประเสริฐ อินนุ้ยคุมทีม เตรียมปั้นเด็กใหม่เข้าวงการลำปางเซ็งอุกฤษณ์เจ็บก่อนเพลย์ออฟ ด้านแบงค็อกจูนแข้งใหม่ไม่ลงตัว จากนั้น เขาได้เข้าทำหน้าที่เป็นหัวหน้าผู้ฝึกสอนทีมสโมสรฟุตซอลสุราษฏร์ธานีลือหึ่ง คู่แฝดบอล บอย ย้ายสวมเสื้อกุ้งสายฟ้าชัวร์ยกธงขาว!! กุ้งสายฟ้าหยุดซ้อมหลังฟุตซอลลีกไร้กำหนดแข่งสุราษฎร์มือไวรอเซ็น ธนัญชัย กัปตันแคท เอฟซี ในการแข่งขันไทยแลนด์ฟุตซอลลีกโค้ชหรั่งลั่นพากุ้งสายฟ้าเก็บ 12 แต้มจาก 5 นัดที่เหลือโค้ชหรั่งมั่นใจกุ้งสายฟ้าเก็บ 3 แต้มนอกบ้านได้แน่"กุ้งสายฟ้า"ตายยาก! แซงดับ"กรมทางหลวง"สุดมันส์ 6-5 ศึกฟุตซอลลีก ตลอดจนทำหน้าที่เป็นผู้คัดเลือกนักฟุตซอลชาวต่างชาติเข้าร่วมทีมโค้ชสุราษฎร์ปิ้งดาวยิงปานามา เตรียมคุยบอร์ดพิจารณากุ้งสายฟ้าไม่ปิ๊ง เบตินโญ่ หลังร่างกายไม่ฟิต

ปี พ.ศ. 2556 ประเสริฐ อินนุ้ย ได้ทำหน้าที่เป็นผู้ช่วยผู้ฝึกสอนฟุตซอลหญิงทีมชาติไทยในการแข่งขันฟุตซอลในเอเชียนอินดอร์-มาร์เชียลอาร์ตสเกมส์ 2013 ที่จัดขึ้น ณ อินช็อน ประเทศเกาหลีใต้ รวมถึงฟุตซอลในซีเกมส์ 2013 ที่จัดขึ้น ณ กรุงเนปีดอ ประเทศพม่าเตรียมเลือกนักเตะแข่งขันฟุตซอลหญิง "เอเชี่ยนอินดอเกมส์-ซีเกมส์" ปีหน้าชาติมาก่อน! โค้ชหรั่งเผยเสร็จซีเกมส์ค่อยว่าเรื่องฟุตซอลลีก'แม่เลี้ยงติ๊ก' ลั่น ฟุตซอลหญิงหวังทอง 'อช.อินดอร์-ซีเกมส์'

และใน พ.ศ. 2556 ประเสริฐ อินนุ้ย ยังได้ทำหน้าที่เป็นผู้ช่วยผู้ฝึกสอนให้แก่ทีมสโมสรฟุตซอลพัทยา อารีนา ในการแข่งขันไทยแลนด์ฟุตซอลลีกโค้ชหรั่งลั่น พาพัทยาอารีน่า ติด Top 10 ฟุตซอลไทยแลนด์ลีก 2014 รวมถึงทำหน้าที่เป็นหัวหน้าผู้ฝึกสอนทีมดังกล่าวในปี พ.ศ. 2557พัทยาอารีน่า บุกเยือน นนทบุรี เก็บ 1 แต้ม ด้วยการเสมอ 1-1โต๊ะเล็กพัทยาเปิดตัว!ทุ่ม 7 ล.ลุ้นติด 1 ใน 7 ฟุตซอลลีก

 กิจกรรมการกุศล 
ด้านกิจกรรมการกุศล เมื่อวันที่ 7 กรกฎาคม พ.ศ. 2557 ประเสริฐ อินนุ้ย ได้นำเสื้อฟุตบอลทีมสโมสรฟุตซอลพัทยา อารีนา มาร่วมการจัดประมูล เพื่อหาทุนช่วยเหลือพชร หริรักษ์เสาวนีย์ ซึ่งเป็นอดีตโปรกอล์ฟเยาวชน ที่ป่วยเป็นโรคกล้ามเนื้ออ่อนแรง (ALS)ฟุตบอลการกุศล ช่วยเหลือผู้ป่วยโรคกล้ามเนื้ออ่อนแรง

 เครื่องราชอิสริยาภรณ์ 
ฉลอง 43 ปี กกท. มอบเครื่องราชฯนักกีฬาดัง - ผู้จัดการออนไลน์
# กีฬาเขตแห่งประเทศไทย ครั้งที่ 4
กีฬาเขตแห่งประเทศไทย ครั้งที่ 4 หรือ การแข่งขันกีฬาแห่งชาติ ครั้งที่ 4  เป็นการแข่งขันกีฬาหลายชนิดระดับประเทศของประเทศไทย การแข่งขันครั้งนี้จัดที่จังหวัดนครราชสีมา ระหว่างวันที่ 1 – 7 พฤศจิกายน พ.ศ. 2517 มีนักกีฬาและเจ้าหน้าที่จากเขตต่างๆ เข้าร่วมการแข่งขันประมาณ 1,800 คน มีการแข่งขันกีฬา 12 ชนิดกีฬา คือ กรีฑา แบดมินตัน บาสเกตบอล มวยสากลสมัครเล่น จักรยาน ฟุตบอล ลอนเทนนิส เซปักตะกร้อ ยิงปืน เทเบิลเทนนิส วอลเลย์บอล และยกน้ำหนัก การแข่งขันครั้งนี้มีสมาคมกีฬาสมัครเล่นต่างๆ ได้คัดเลือกนักกีฬาที่เป็นยอดฝีมือดีเป็นผู้แทนของประเทศ เข้าร่วมการแข่งขันกีฬาเอเชี่ยนเกมส์ ครั้งที่ 6 ณ กรุงเทพมหานคร จนทำให้ประเทศได้รับเหรียญทองเป็นอันดับที่ 3 รองจากประเทศญี่ปุ่น และเกาหลีใต้ คือ 9 เหรียญทอง 17 เหรียญเงิน และ 13 เหรียญทองแดง 

 ชนิดกีฬาที่ใช้ในการแข่งขัน
# กีฬาเขตแห่งประเทศไทย ครั้งที่ 5
กีฬาเขตแห่งประเทศไทย ครั้งที่ 5 หรือ การแข่งขันกีฬาแห่งชาติ ครั้งที่ 5  เป็นการแข่งขันกีฬาหลายชนิดระดับประเทศของประเทศไทย การแข่งขันครั้งนี้จัดที่จังหวัดนครสวรรค์ ระหว่างวันที่ 2 – 9 ธันวาคม พ.ศ. 2518 มีนักกีฬาและเจ้าหน้าที่จากเขตต่างๆ เข้าร่วมการแข่งขันประมาณ 2,000 คน มีการแข่งขันกีฬา 13 ชนิดกีฬา คือ กรีฑา แบดมินตัน บาสเกตบอล มวยสากลสมัครเล่น จักรยาน ฟุตบอล ลอนเทนนิส เซปักตะกร้อ ยิงปืน เทเบิลเทนนิส วอลเลย์บอล ยูโด และยกน้ำหนัก ประชาชนได้ให้ความสนใจและเข้าชมเป็นจำนวนมากเช่นทุกปี มาตรฐานการเล่นดีขึ้น มีการทำลายสถิติในกีฬาที่มีสถิติหลายประเภท เช่น จักรยาน ยิงปืน และยกน้ำหนัก นักกีฬาที่มีความสามารถได้รับการคัดเลือกเป็นนักกีฬาทีมชาติ เข้าแข่งขันกีฬาแหลมทอง ครั้งที่ 6  ณ ประเทศมาเลเซีย ซึ่งเป็นไปตามวัตถุประสงค์ของทางราชการ  

 ชนิดกีฬาที่ใช้ในการแข่งขัน
# ปาโบล อัลโบรัน
ปาโบล โมเรโน เด อัลโบรัน เฟร์รันดิซ (ประกอบกันเป็นหนึ่งนามสกุล ส่วน  เป็นนามสกุลที่สอง เกิดวันที่ 31 พฤษภาคม ค.ศ. 1989) หรือรู้จักในนาม  ปาโบล อัลโบรัน  เป็นนักดนตรี นักร้อง และนักแต่งเพลงชาวสเปน ทั้งนี้อัลโบรันเคยได้รับการเสนอชื่อเข้าชิงรางวัลแกรมมี 4 ครั้ง และรางวัลลาตินแกรมมี 29 ครั้ง

ชีวิตส่วนตัว
อัลโบรันได้ออกมาเปิดเผยว่าเป็นชายรักร่วมเพศ เมื่อเดือนมิถุนายน ปีค.ศ. 2020

สตูดิโออัลบั้ม
 Pablo Alborán (2011)
 Tanto (2012)
 Terral (2014)
 Prometo (2017)
 Vértigo (2020)
 La Cuarta Hoja (2022)
# ตุ๊กแกหางใบไม้ซาตานิค
ตุ๊กแกหางใบไม้ซาตานิค  สัตว์เลื้อยคลานชนิดหนึ่ง	จำพวกตุ๊กแก จัดเป็นตุ๊กแกหางใบไม้ชนิดหนึ่ง

ตุ๊กแกหางใบไม้ซาตานิค พบกระจายพันธุ์เฉพาะบนเกาะมาดากัสการ์เท่านั้น  เป็นตุ๊กแกที่มีลักษณะพิเศษ คือ สามารถพรางตัวให้เข้ากับสภาพแวดล้อมได้อย่างดีเยี่ยม มีร่างกายที่บิดงอ ผิวหนังที่มีเส้นเลือดโปดปูน และส่วนหางที่แบนราบแลดูคล้ายใบไม้แห้งอย่างมาก ทำให้สามารถพรางตัวเป็นใบไม้แห้งได้อย่างแนบเนียน  ผิวหนังมีหลายสีด้วยกัน เช่น สีเขียวมะกอก หรือสีน้ำตาลมีจุดดำกระจายอยู่ตามตัว ขนาดโตเต็มที่มีความยาวประมาณ 10-13 นิ้ว มีดวงตากลมใหญ่ไร้เปลือกตา โดยจะมีเพียงเยื่อใส ๆ ห่อหุ้มป้องกันดวงตาเท่านั้น ดวงตาสีน้ำตาลอมชมพู มีจุดสีแดงตรงกลาง

ตุ๊กแกหางใบไม้ซาตานิค เป็นสัตว์หากินในเวลากลางคืน โดยพฤติกรรมจะซุ่มอยู่นิ่ง ๆ เกาะอยู่ตามต้นไม้หรือใบไม้หรือมอสในพื้นที่ป่าดิบชื้นทางภาคตะวันออกของเกาะมาดากัสการ์ กินแมลง และแมงหลายชนิดเป็นอาหาร ในตัวที่มีขนาดลำตัวใหญ่อาจกินสัตว์ที่มีขนาดใหญ่เช่น หนู หรือนกขนาดเล็กได้ด้วย
thumb|left|150px|ทำตัวกลมกลืนกับธรรมชาติ
จำแนกเพศได้โดยการพิจารณาจากสีผิว ตัวเมียจะมีลำตัวสีเทา ขณะที่ตัวผู้จะเป็นสีน้ำตาลแกมเหลือง และมีปุ่มสองปุ่มคล้ายไข่บริเวณโคนหาง

ตุ๊กแกหางใบไม้ซาตานิค นิยมเลี้ยงกันเป็นสัตว์เลี้ยงสำหรับผู้ที่นิยมเลี้ยงสัตว์เลื้อยคลานหรือสัตว์แปลก โดยทำการเลี้ยงในตู้กระจกและปรับสภาพแวดล้อมเลียนแบบธรรมชาติเช่นเดียวกับสัตว์เลื้อยคลานลักษณะคล้ายกัน จัดเป็นตุ๊กแกที่เลี้ยงง่าย ไม่มีพฤติกรรมที่ก้าวร้าว ผู้เลี้ยงสามารถป้อนอาหารให้กินด้วยมือได้ และสามารถแพร่ขยายพันธุ์ได้ในที่เลี้ยง โดยไข่ใช้เวลาฟักประมาณ 30 วัน และนานที่สุด คือ 90-120 วัน โดยสถานที่แรกที่สามารถเพาะขยายพันธุ์ได้ คือ สวนสัตว์ซานดิเอโก Stetz, M. Zoo's first 2011 baby: Satanic leaf-tailed gecko. San Diego Union-Tribune January 6, 2011.

ด้วยความแปลกทางรูปร่างตลอดจนพฤติกรรม ทำให้ตุ๊กแกหางใบไม้ซาตานิคได้กลายเป็นอินเทอร์เน็ตมีม โดยถูกตั้งข้อสังเกตว่ามีลักษณะคล้ายกับมังกร ซึ่งเป็นสัตว์ในจินตนาการไม่มีอยู่จริง และถูกตัดต่อภาพให้มีปีกเหมือนกับมังกร
# เราถูกสร้างมาเพื่อกันและกัน
"เราถูกสร้างมาเพื่อกันและกัน" เป็นซิงเกิลแรกจากอัลบั้มของ นิว-จิ๋ว คู่ศิลปินดูโอจากเวทีเดอะสตาร์ ค้นฟ้าคว้าดาว จากอัลบั้ม Precious Time ประพันธ์เนื้อร้องและแต่งทำนองโดย เหมือนเพชร อำมะระ และเรียบเรียงโดย วิกรม สุริยะชัย มิวสิกวิดีโอนี้เผยแพร่ครั้งแรกในวันที่ 1 กันยายน พ.ศ. 2557

การตอบรับ
เพลง "เราถูกสร้างมาเพื่อกันและกัน" ติดอันดับสูงสุดที่ 61 จากการจัดอันดับของอีเอฟเอ็ม ในชาร์ตของ อีเอฟเอ็ม ชาร์ต 94 ท็อป แอรเพลย์ ประจำวันที่ 1 พฤศจิกายน พ.ศ. 2557 โดยวัดจากการออกอากาศของคลื่นวิทยุในกรุงเทพมหานครและปริมณฑล จำนาน 40 สถานี และได้อันดับสูงสุดที่ 2 จากการจัดอันดับของเว็บไซต์จีเมมเบอร์ ในชาร์ตของ จีเอ็มเอ็ม แกรมมี่ จีเมมเบอร์ ซองชาร์ตท็อป 100 ประจำวันที่ 1 กันยายน พ.ศ. 2557 
ชาร์ต
ชาร์ต (พ.ศ. 2557)อันดับสูงสุด จีเอ็มเอ็ม แกรมมี่ จีเมมเบอร์ ซองชาร์ตท็อป 5Gmember Chart Top 5 ประจำวันที่ 1 กันยายน 2014 2 จีเอ็มเอ็ม แกรมมี่ จีเมมเบอร์ ซองชาร์ตท็อป 100 2 อีเอฟเอ็ม ชาร์ต 94 ท็อป แอรเพลย์ 61 98.5 คลิก เอฟเอ็ม ชาร์ตท็อป 20FM 98.5 Click Chart Top 20 Date 22 November 2014 2
# กรรมตามสนอง
"กรรมตามสนอง" เป็นซิงเกิลของวงดนตรีมายด์ จากอัลบั้ม Master Peace โดยเนื้อหาของเพลงนั้น ได้พูดถึงเรื่อง ของผู้ชายคนหนึ่งที่รู้สึกผิดกับความรักที­่จากไปแล้ว แต่ก็ไม่สามารถเรียกกลับมาได้อีก ส่วนแนวของดนตรีนั้น เป็นเพลงเศร้าอารมณ์ "ดนตรีผิวสี" ที่มีกลิ่นความเป็นกลางคืน และเพลงนี้ถือว่าเป็นเพลงช้าแนวใหม่ของวงมายด์ ออกจำหน่ายในวันที่ 24 กันยายน พ.ศ. 2555

 การตอบรับ 
เพลง "กรรมตามสนอง" ได้อันดับสูงสุดที่ 4 จากการจัดอันดับของซี้ดเอฟเอ็ม ในชาร์ตของ ซี้ดเอฟเอ็ม ชาร์ตท็อป 20 ประจำวันที่ 4 พฤศจิกายน พ.ศ. 2555 และอันดับสูงสุดที่ 6 จากการจัดอันดับของเวอร์จิ้นฮิตซ์ ในชาร์ตของ 95.5 เอฟเอ็ม เวอร์จิ้นฮิตซ์ ชาร์ตท็อป 40 ประจำวันที่ 25 พฤศจิกายน พ.ศ. 2555 โดยวัดจากการออกอากาศของคลื่นวิทยุในกรุงเทพมหานครและปริมณฑล จำนาน 40 สถานี

 ชาร์ต 
ชาร์ต (พ.ศ. 2555)อันดับสูงสุด ซี้ดเอฟเอ็ม ชาร์ตท็อป 204 95.5 เอฟเอ็ม เวอร์จิ้นฮิตซ์ ชาร์ตท็อป 4095.5 FM Virgin Hitz CHART TOP 40 วันอาทิตย์ที่ 25 พฤศจิกายน 25556 Hot Wave 91.5 FM Chart 205 Channel V Countdown Siam Top 20 Single Chart80
# กีฬาเขตแห่งประเทศไทย ครั้งที่ 8
กีฬาเขตแห่งประเทศไทย ครั้งที่ 8 หรือ การแข่งขันกีฬาแห่งชาติ ครั้งที่ 8  เป็นการแข่งขันกีฬาหลายชนิดระดับประเทศของประเทศไทย การแข่งขันครั้งนี้จัดที่จังหวัดชลบุรี ระหว่างวันที่ 3 – 8 ธันวาคม พ.ศ. 2521 มีการแข่งขันกีฬา 15 ชนิดกีฬา คือ กรีฑา แบดมินตัน บาสเกตบอล มวยสากลสมัครเล่น จักรยาน ฟุตบอล ยูโด ลอนเทนนิส เซปักตะกร้อ ยิงปืน เทเบิลเทนนิส วอลเลย์บอล ว่ายน้ำ ยกน้ำหนัก และเรือใบ มีนักกีฬาและเจ้าหน้าที่จากเขตต่างๆ รวมทั้งกรรมการผู้ตัดสินจากสมาคมกีฬาสมัครเล่น จำนวน 2,693 คน ผลการแข่งขันของกีฬาแต่ละชนิดสามารถทำลายสถิติของประเทศไทย และกีฬาแหลมทองได้อย่างมากมาย  

 ชนิดกีฬาที่ใช้ในการแข่งขัน
# กีฬาเขตแห่งประเทศไทย ครั้งที่ 7
กีฬาเขตแห่งประเทศไทย ครั้งที่ 7 หรือ การแข่งขันกีฬาแห่งชาติ ครั้งที่ 7  เป็นการแข่งขันกีฬาหลายชนิดระดับประเทศของประเทศไทย การแข่งขันครั้งนี้จัดที่จังหวัดนครศรีธรรมราช ระหว่างวันที่ 23 – 29 กุมภาพันธ์ พ.ศ. 2520 มีการแข่งขันกีฬา 14 ชนิดกีฬา คือ กรีฑา แบดมินตัน บาสเกตบอล มวยสากลสมัครเล่น จักรยาน ฟุตบอล ยูโด ลอนเทนนิส เซปักตะกร้อ ยิงปืน เทเบิลเทนนิส วอลเลย์บอล ว่ายน้ำ และยกน้ำหนัก มีนักกีฬาและเจ้าหน้าที่จากเขตต่างๆ ตลอดจนผู้ตัดสินจากสมาคมกีฬาสมัครเล่นทั้งสิ้นจำนวน 2,572 คน ในครั้งนี้นักกีฬาสามารถทำลายสถิติได้ดีกว่าการแข่งขันกีฬาเขตครั้งที่ผ่านมาเป็นจำนวนมาก  

 ชนิดกีฬาที่ใช้ในการแข่งขัน
# กีฬาเขตแห่งประเทศไทย ครั้งที่ 6
กีฬาเขตแห่งประเทศไทย ครั้งที่ 6 หรือ การแข่งขันกีฬาแห่งชาติ ครั้งที่ 6  เป็นการแข่งขันกีฬาหลายชนิดระดับประเทศของประเทศไทย การแข่งขันครั้งนี้จัดที่จังหวัดราชบุรี ระหว่างวันที่ 2 – 8 ธันวาคม พ.ศ. 2519 มีการแข่งขันกีฬา 12 ชนิดกีฬา คือ กรีฑา แบดมินตัน บาสเกตบอล มวยสากลสมัครเล่น จักรยาน ฟุตบอล ลอนเทนนิส เซปักตะกร้อ ยิงปืน เทเบิลเทนนิส วอลเลย์บอล และยกน้ำหนัก ในการแข่งขันครั้งนี้ได้แบ่งเขตการแข่งขันเป็น 10 เขต โดยแยกกรุงเทพมหานครเป็นเขตที่ 10 นักกีฬาและเจ้าหน้าที่จากเขตต่าง ๆ เข้าร่วมการแข่งขันทั้งสิ้น 2,167 คน ผลการแข่งขันครั้งนี้ มีนักกีฬาสามารถทำสถิติได้ดีกว่าสถิติประเทศไทยและกีฬาแหลมทองหลายรายการ   

 จังหวัดที่ร่วมแข่งขัน 
ในการแข่งขันกีฬาแห่งชาติครั้งนี้ได้แบ่งเขตการแข่งขันเพิ่มเป็น 10 เขต จากเดิม 9 เขต โดยแยกกรุงเทพมหานครเป็นเขตที่ 10 เนื่องจากกรุงเทพมหานครเป็นจังหวัดที่มีนักกีฬาเป็นจำนวนมากและยังมีศักยภารในการแข่งขันค่านข้างสูง เมื่อเทียบกับจังหวัดอื่นๆ โดยรายละเอียดของแต่ละเขตมีดังนี้

 ชื่อเขต  จำนวนจังหวัด  รายชื่อจังหวัด เขต 1  8 จังหวัด  ชัยนาท ปทุมธานี นนทบุรี พระนครศรีอยุธยา ลพบุรี สระบุรี สิงห์บุรี อ่างทอง สมุทรปราการ  เขต 2  8 จังหวัด  จันทบุรี ฉะเชิงเทรา ชลบุรี นครนายก ตราด ปราจีนบุรี ระยอง  เขต 3  7 จังหวัด  ชัยภูมิ นครราชสีมา บุรีรัมย์ ยโสธร ศรีสะเกษ สุรินทร์ อุบลราชธานี  เขต 4  10 จังหวัด  กาฬสินธุ์ ขอนแก่น นครพนม มหาสารคาม มุกดาหาร ร้อยเอ็ด เลย สกลนคร หนองคาย อุดรธานี  เขต 5  8 จังหวัด  เชียงใหม่ เชียงราย น่าน พะเยา แพร่ แม่ฮ่องสอน ลำปาง ลำพูน  เขต 6  9 จังหวัด  กำแพงเพชร ตาก นครสวรรค์ พิจิตร พิษณุโลก เพชรบูรณ์ อุตรดิตถ์ อุทัยธานี สุโขทัย  เขต 7  8 จังหวัด  กาญจนบุรี นครปฐม ประจวบคีรีขันธ์ เพชรบุรี ราชบุรี สุพรรณบุรี สมุทรสาคร สมุทรสงคราม  เขต 8  7 จังหวัด  กระบี่ ชุมพร นครศรีธรรมราช พังงา ภูเก็ต ระนอง สุราษฎร์ธานี  เขต 9  7 จังหวัด  ตรัง นราธิวาส ปัตตานี พัทลุง ยะลา สตูล สงขลา  เขต 10  1 จังหวัด  กรุงเทพมหานคร

 ชนิดกีฬาที่ใช้ในการแข่งขัน
# กีฬาเขตแห่งประเทศไทย ครั้งที่ 10
กีฬาเขตแห่งประเทศไทย ครั้งที่ 10 หรือ การแข่งขันกีฬาแห่งชาติ ครั้งที่ 10  เป็นการแข่งขันกีฬาหลายชนิดระดับประเทศของประเทศไทย การแข่งขันครั้งนี้จัดที่จังหวัดอุดรธานี ระหว่างวันที่ 4 – 10 ธันวาคม พ.ศ. 2523 มีการแข่งขัน 14 ชนิดกีฬา คือ กรีฑา แบดมินตัน บาสเกตบอล มวยสากลสมัครเล่น จักรยาน ฟุตบอล ยูโด ลอนเทนนิส เซปักตะกร้อ ยิงปืน เทเบิลเทนนิส วอลเลย์บอล ว่ายน้ำ และยกน้ำหนัก มีนักกีฬาและเจ้าหน้าที่จากเขตต่าง ๆ รวมทั้งกรรมการผู้ตัดสินจากสมาคมกีฬาสมัครเล่น จำนวน 2,659 คน มีการทำลายสถิติในกีฬาประเภทต่าง ๆ คือ กรีฑา แบดมินตัน ยกน้ำหนัก ว่ายน้ำ ผลการแข่งขันมีการทำลายสถิติ 41 รายการ

 ชนิดกีฬาที่ใช้ในการแข่งขัน
# กีฬาเขตแห่งประเทศไทย ครั้งที่ 9
กีฬาเขตแห่งประเทศไทย ครั้งที่ 9 หรือ การแข่งขันกีฬาแห่งชาติ ครั้งที่ 9  เป็นการแข่งขันกีฬาหลายชนิดระดับประเทศของประเทศไทย การแข่งขันครั้งนี้จัดที่จังหวัดลพบุรี ระหว่างวันที่ 28 พฤศจิกายน ถึง วันที่ 4 ธันวาคม พ.ศ. 2522 มีการแข่งขัน 14 ชนิดกีฬา คือ กรีฑา แบดมินตัน บาสเกตบอล มวยสากลสมัครเล่น จักรยาน ฟุตบอล ยูโด ลอนเทนนิส เซปักตะกร้อ ยิงปืน เทเบิลเทนนิส วอลเลย์บอล ว่ายน้ำ และยกน้ำหนัก มีนักกีฬาและเจ้าหน้าที่จากเขตต่างๆ รวมทั้งกรรมการผู้ตัดสินจากสมาคมกีฬาสมัครเล่น จำนวน 2,690 คน   

 ชนิดกีฬาที่ใช้ในการแข่งขัน